Det så ud til at blive et stort nederlag for Aalborg Håndbold, men de fik sig kæmpet op på siden af Nantes. Hjemmeholdet har tabt kampen 32-35. Dermed rykker Nantes op på en andenplads og Aalborg Håndbold indtager en fjerdeplads i Champions League. TV2 Nord var med i Gigantium her til aften, og da stillingen var 19-25 til Nantes, var der ikke meget god fodbold stemning. Det fortalte reporter Mogens Jørgensen. - Det går ikke særlig godt. Der er ikke meget håndboldfeber her, lyder det. Mikkel Hansen, kom først på banen efter 12 minutter, og da han rørte bolden hamrede han den ind i målet hos Nantes. - Det går ikke så godt, men vi forsøger at støtte vores drenge så godt, som vi kan, lyder det fra en af trommeslagerne til kampen. Træner Stefan Madsen uddelte skideballer efter de første 20 minutter under en pause, da stillingen var 13-9 til Nantes. Det lykkedes dog Aalborgenserne at indhente franskmændene, så tabet ikke blev så stort, som det så ud tidligere i kampen. Det var Andreas Flodmann, der sørgede for at kampens resultat blev lidt pænere end ellers. Det er andet nederlag i træk for Aalborg Håndbold. 1 december skal Aalborg Håndbold til Frankrig for igen at møde Nantes, og der skal andre boller på suppen, hvis holdet skal i top og gå videre fra gruppespillet i Champions League.
Træner Stefan Madsen uddelte skideballer efter de første 20 minutter under en pause, da stillingen var 13-9 til Nantes.